rejauldu/bengali-wikipedia huggingface dataset:
উইথইন টেম্পটেশন একটি ডাচ মেটাল ব্যান্ড যা ১৯৯৬ সালে গঠিত হয় ভোকাল শ্যারেন ডেন আদেল ও গিটারিস্ট রবার্ট ওয়েস্টারহল্টের মাধ্যমে।http://www.within-temptation.com/nl/index.php?c=band তারা সিম্ফোনিক মেটাল ও গোথিক মেটাল ব্যান্ড বলে বর্ণনা করা হলেও শ্যারন ডেন আদেল বলেন যে তারা সিম্ফোনিক রক ব্যান্ড।Sharpe-Young, "Metal: The Definitive Guide" (2007), p. 294http://allmusic.com/cg/amg.dll?p=amg&searchlink=WITHIN তাদের প্রথম অ্যালবাম এন্টার প্রকাশের পর তারা আন্ডারগ্রাউন্ডে বিখ্যাত হয়ে ওঠেন। ২০০১ সালে তারা সাধারণ মানুষের কাছে পরিচিত হয়ে ওঠেন তাদের মাদার আর্থ অ্যালবামের আইস কুইন গান দিয়ে যা ডাচ চার্টের ২য় স্থান পায়। তাদের পরবর্তী অ্যালবাম সাইলেন্ট ফোর্স চার্টে ১ম স্থান পায় যা তাদের সর্বশেষ অ্যালবাম দ্যা হার্ট অব এভরিথিং্যের জন্যও সত্য। ২০০৮ সালে তারা একটি লাইভ ডিভিডি ও সিডি প্রকাশ করে যার নাম ব্ল্যাক সিম্ফোনি যা মেট্রো পোল অর্কেস্ট্রায় ধারণ করা হয়। ২০০৯ সালে তাদের এন অ্যাকুস্টিক নাইট ইন থিয়েটার অ্যালবাম বের হয়।   ইতিহাস  থাম্ব|বাম|250px| উইথইন টেম্পটেশন রবার্ট ওয়েস্টারহল্টের তার পুরানো ব্যান্ড দ্যা সার্কেল ছেড়ে এই ব্যান্ড করেন তার দীর্ঘদিনের পার্টনার শ্যারেন ডেন আদেলের সঙ্গে। ২০০৮ সালে ৫ই আগস্ট তাদের অ্যালবাম মাদার আর্থ ও সাইলেন্ট ফোর্স মুক্তি পায় প্রথমবারের মতো আমেরিকায় রোডরানার রেকর্ডসের মাধ্যমে। তাদের অ্যান অ্যাকুস্টিক নাইট ইন থিয়েটার অ্যালবামটি ইউটোপিয়া নামের একক গানের সাথে মুক্তি পায় ও সারা বিশ্বে সেটা ৫৪ লাখ কপি বিক্রি হয়। তাদের গান হোয়াট আই হ্যাভ ডান গিটার হিরো-ওয়ার্ল্ড ট্যুরে পাওয়া যাচ্ছে। ২০০৭ সালে তারা প্রথম বারের মতো আমেরিকা সফর করে ও প্রায় ১৩টি স্থানে গান পরিবেশন করে যা বোস্টন শহরে শুরু হয়ে শেষ হয় অ্যা্রিযোনাতে।   বর্তমান সদস্য   শ্যারেন ডেন আদেল  রাড আড্রিয়ান্স জোলি  জ়েরোএন ভ্যান ভিন  মার্টজন স্পাইরেনবার্গ  রবার্ট ওয়েস্টারহল্ট   ডিস্কোগ্রাফি   স্টুডিও অ্যালবাম   এন্টার (১৯৯৭)  মাদার আর্থ (২০০০)  দ্যা সাইলেন্ট ফোর্স (২০০৪)  দ্যা হার্ট অব এভরিথিং (২০০৭)  দ্যা আনফরগিভিং (২০১১)   অন্যান্য অ্যালবাম   ব্ল্যাক সিম্ফোনি (২০০৮)  এন অ্যাকুস্টিক নাইট ইন থিয়েটার (২০০৯)   ইপি   দ্যা ডান্স (১৯৯৮)  রানিং আপ দ্যাট হিল (২০০৩)  দ্যা হাউলিং (২০০৭)   তথ্যসূত্র    বহিঃসংযোগ    Within Temptation  www.youtube.com  বিষয়শ্রেণী:হেভি মেটাল সঙ্গীত দল বিষয়শ্রেণী:এমটিভি ইএমএ বিজয়ী বিষয়শ্রেণী:১৯৯৬-এ প্রতিষ্ঠিত সঙ্গীত দল বিষয়শ্রেণী:বিশ্ব সঙ্গীত পুরস্কার বিজয়ী
সৈয়দ গোলাম হোসাইন শাহ বুখারী () (১৯৩২ — ২০২৩) পাকিস্তানের একজন ইসলামি পণ্ডিত ছিলেন। তিনি নকশবন্দী সুফি তরিকার অন্তর্ভুক্ত ছিলেন। তিনি পাকিস্তানের অন্যতম বড় ধর্মীয় প্রতিষ্ঠান দরগাহ হোসাইনাবাদ পরিচালনা করেন।   জীবনী  সৈয়দ গোলাম হোসাইন শাহ বুখারী ১৯৩২ সালে পাকিস্তানের কম্বার শাহদাদকোটের দ্রিব চান্দিয়া গ্রামে জন্মগ্রহণ করেন।  তিনি একজন নকশবন্দী সুফি সাধক ছিলেন। তিনি তার পিতা সৈয়দ গুল মুহম্মদ শাহের কাছ থেকে ধর্মীয় শিক্ষা লাভ করেন, তার অন্যান্য শিক্ষক ছিলেন খুশি মুহাম্মদ টুনিও, গোলাম মুহাম্মদ চান্দিও এবং আলী গোহর মাসতই।  ১৯৮০ সালে, তিনি দরগাহ হোসাইনাবাদ নামে একটি মসজিদ ও মাদ্রাসা নির্মাণ করেন যেখানে ধর্মীয় শিক্ষা ও বাসস্থান সমস্ত রাজনৈতিক সংগঠন থেকে মুক্ত। তিনি তানজিম ইসলাহুল ফুকরা আল-হোসাইনিয়ারও প্রধান ছিলেন, যা মানুষকে ধর্মীয় শিক্ষা প্রদান করে।  তিনি সন্ত্রাসীদের হামলার শিকারও হয়েছিলেন।  তিনি ২০২৩ সালের ২৬ জানুয়ারি করাচির বেসরকারী হাসপাতালে মারা যান।   তথ্যসূত্র   বিষয়শ্রেণী:১৯৩২-এ জন্ম বিষয়শ্রেণী:২০২৩-এ মৃত্যু বিষয়শ্রেণী:সিন্ধি ব্যক্তি বিষয়শ্রেণী:নকশবন্দি তরিকা বিষয়শ্রেণী:পাকিস্তানে ভারতীয় অভিবাসী বিষয়শ্রেণী:ভারতীয় সুন্নি মুসলিম বিষয়শ্রেণী:পাকিস্তানি সুন্নি মুসলিম বিষয়শ্রেণী:সিন্ধুর সুফি বিষয়শ্রেণী:পাকিস্তানের নাগরিকীকৃত নাগরিক
আলা বৈকুণ্ঠপুরমুলো (Telugu: అల వైకుంఠపురములో) ২০২০ সালে মুক্তিপ্রাপ্ত তেলুগু ভাষার মারপিটধর্মী চলচ্চিত্র। চলচ্চিত্রটি পরিচালনা করেছেন ত্রিবিক্রম শ্রীনিবাস এবং গীতা আর্টস ও হারিকা অ্যান্ড হাসিন ক্রিয়েশনস্ -এর ব্যানারে যৌথভাবে প্রযোজনা করেছেন অল্লু অরবিন্দ ও এস. রাঁধা কৃষ্ণ। এটি মালয়ালম ও তামিল ভাষায় ডাবিং সংস্করণ সহ ২০২০ সালে মুক্তি পায় এবং ২০২২ সালে ছবিটিকে হিন্দি ভাষায় ডাবিং করা হয়, যা গোল্ডমাইন্স টিভি চ্যানেলে প্রচারিত হয়েছিল। চলচ্চিত্রটি মুখ্য ভূমিকায় অভিনয় করেছেন অল্লু অর্জুন ও পূজা হেগড়ে  এবং তাবু, নিবেথা পিথুরাজ, সুশান্ত, নবদ্বীপ, জয়রাম, সত্যরাজ, রাজেন্দ্র প্রসাদ, ভেনেলা কিশোর, ব্রাহ্মজী ও সুনীল সহ অন্যান্যরা বিভিন্ন গুরুত্বপূর্ণ ভূমিকায় অভিনয় করেছেন। চলচ্চিত্রটির সংগীত ও আবহসংগীত পরিচালনা করেছেন এস.এস. থমন। এটি এস/ও সত্যমুর্তি ও যুলাই চলচ্চিত্রের পর নির্মাতা ত্রিবিক্রম শ্রীনিবাস ও অল্লু অর্জুনের তৃতীয় যৌথ অবদান ।   অভিনয়    অল্লু অর্জুন — বান্টু  পূজা হেগড়ে — আমুল্যা "আমু"  জয়রাম — রামাচন্দ্র, বান্টুর আসল বাবা  তাবু — যশোদা/ইয়াশোদা “ইয়াশু”, বান্টুর আসল মা  নিবেথা পেথুরাজ — নন্দিনী “নান্দু”  নবদ্বীপ — শেখর  সুশান্ত — রাজ মনোহর  রোহিনী — লক্ষ্মী, বাল্মীকির স্ত্রী  সুনীল — সীতারামা  রাজেন্দ্র প্রসাদ — ডি.আই.জি গোবিন্দ প্রজাপতি  রাহুল রামকৃষ্ণ  ব্রাহ্মজী — সুদর্শন  হার্শা বর্ধন — কাশীরাম  শচীন খেড়েকার — আদিত্য রাধাকৃষ্ণান (এ.আর.কে)  মুরালি শর্মা — বাল্মীকি  অজয় — লঙ্কা সত্যম্ নাইডু, আপ্পালা নাইডুর শ্যালক  বেন্নেলা কিশোর — ডাক্তার শ্রীনিবাস  ঈশ্বরী রাও — নার্স সুলোচনা (ক্ষণিক চরিত্রাভিনয়)  বৈষ্ণবী চৈতন্য — বান্টুর বোন   সংগীত   চলচ্চিত্রটির সংগীত পরিচালনা করেন থমন এস. ৷ "অরবিন্দা সমেত বীর রাঘব" চলচ্চিত্রের পর পরিচালক ত্রিবিক্রমের সাথে এটি তার দ্বিতীয় কাজ ৷   তথ্যসূত্র   বিষয়শ্রেণী:২০২০-এর চলচ্চিত্র বিষয়শ্রেণী:২০২০-এর দশকের তেলুগু ভাষার চলচ্চিত্র বিষয়শ্রেণী:পরিবার সম্পর্কে চলচ্চিত্র বিষয়শ্রেণী:গীতা আর্টস চলচ্চিত্র বিষয়শ্রেণী:প্যারিসের পটভূমিতে চলচ্চিত্র বিষয়শ্রেণী:প্যারিসে ধারণকৃত চলচ্চিত্র বিষয়শ্রেণী:অন্ধ্রপ্রদেশে ধারণকৃত চলচ্চিত্র বিষয়শ্রেণী:ফ্রান্সে ধারণকৃত চলচ্চিত্র বিষয়শ্রেণী:রামোজি ফিল্ম সিটিতে ধারণকৃত চলচ্চিত্র বিষয়শ্রেণী:ভারতীয় মারপিটধর্মী নাট্য চলচ্চিত্র বিষয়শ্রেণী:হায়দ্রাবাদ, ভারতের পটভূমিতে চলচ্চিত্র বিষয়শ্রেণী:হায়দ্রাবাদ, ভারতে ধারণকৃত চলচ্চিত্র বিষয়শ্রেণী:গুজরাতে ধারণকৃত চলচ্চিত্র বিষয়শ্রেণী:অন্ধ্রপ্রদেশের পটভূমিতে চলচ্চিত্র
শুক্তিভোজী বাটান হেমাটোপোডিডি পরিবারের অন্তর্গত বিরল পরিযায়ী পাখি। এদের পশ্চিম ইউরোপ, চীন,কোরিয়ায় দেখা যায়। এটি  ফ্যারো দ্বীপপুঞ্জের জাতীয় পাখি।  বিবরণ  প্রজাতির গড় দৈর্ঘ্য ৪০-৪৫ সেন্টিমিটার। ঠোঁট সোজা ও লম্বা। ঠোঁটের রং লাল, ডগা মলিন। গড়ন শক্তপোক্ত ও মোটা। প্রজননকালে ঠোঁট উজ্জ্বল লাল দেখায়। চোখ টকটকে লাল। কপাল, মাথা, পিঠ গাঢ় কালো। ডানার রং কালো।  লেজের ডগা ফ্যাকাসে কালো। থুতনি থেকে বুক পর্যন্ত কালো। পা ও পায়ের পাতা কমলা লাল। প্রজনন মৌসুম এপ্রিল থেকে জুলাই। পাথুরে দীপাঞ্চলের ভূমিতে ঘাস-লতাপাতা বিছিয়ে বাসা বাঁধে। দু-চারটি ডিম পাড়ে। ডিম ফুটতে লাগে ২৪-২৭ দিন। শাবক স্বাবলম্বী হতে লাগে ২৮-৩২ দিন।  স্বভাব  এদের চলাফেরায় একটু অস্থিরতা থাকলেও স্বভাবে শান্ত। বালুতটে একাকী কিংবা বাটান প্রজাতির অন্যসব পাখির সঙ্গে মিলেমিশে হেঁটে হেঁটে খাবার সংগ্রহ করে। এরা শুধু বেলাভূমিতেই নয়, শিকারের খোঁজে জলেও নামে। হাঁটুজলে নেমে এলোমেলো ঠোঁট চালিয়ে খাবার সংগ্রহ করে। এ সময় বেশির ভাগই এরা একাকী বিচরণ করে।  খাদ্যাভ্যাস  এদের প্রধান খাবার ছোট শামুক ও ঝিনুক, কেঁচোসহ অন্যান্য পোকামাকড়।   তথ্যসূত্র    বহিঃসংযোগ   বিষয়শ্রেণী:ইউরেশিয়ার পাখি বিষয়শ্রেণী:আফ্রিকার পাখি বিষয়শ্রেণী:ইউরোপের পাখি বিষয়শ্রেণী:১৭৫৮-এ বর্ণিত পাখি বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
র‍্যাফিনোজ হল গ্যালাক্টোজ, গ্লুকোজ এবং ফ্রুক্টোজের সমন্বয়ে গঠিত একটি ট্রাইস্যাকারাইড। এটি শিম, বাঁধাকপি, ব্রাসেলস স্প্রাউট, ব্রকলি, শতমূলী, অন্যান্য শাকসবজি এবং দানাদার শস্যে পাওয়া যায়। র‍্যাফিনোজকে α-গ্যালাক্টোসাইডাস (α-GAL) উৎসেচক দ্বারা হাইড্রোলাইজ করে ডি-গ্যালাক্টোজ এবং সুক্রোজ উৎপাদন  করা যায়, উৎসেচকটি মানুষের পাচনতন্ত্রের মধ্যে পাওয়া যায় না।   রাসায়নিক বৈশিষ্ট্য  অলিগোস্যাকারাইড (আরএফও) পরিবারের র‌্যাফিনোজ  হল সুক্রোজের আলফা-গ্যালাক্টোসিল ব্যুৎপন্ন এবং সবচেয়ে সাধারণ ট্রাইস্যাকারাইড র‌্যাফিনোজ, টেট্রাস্যাকারাইড স্ট্যাচিওজ এবং পেন্টাস্যাকারাইড ভার্বাসকোজ। আরএফও উদ্ভিদ জগতে প্রায় সর্বত্র বিদ্যমান, এদের অনেকগুলির ভিন্ন পরিবার থেকে প্রচুর পরিমাণে বীজ পাওয়া যায় এবং তারা দ্রবণীয় শর্করা হিসাবে সুক্রোজের পর দ্বিতীয় স্থান আছে।  র‍্যাফিনোজ এর সাদা স্ফটিককার পাউডার গঠন থাকতে পারে। এটি গন্ধহীন এবং সুক্রোজ এর প্রায় ১০% মিষ্টি স্বাদ আছে।   জৈব রাসায়নিক বৈশিষ্ট্য    শক্তির উৎস  এটি মানুষ এবং অন্যান্য মনোগ্যাসট্রিক প্রাণীদের (শূকর এবং মুরগি) পরিপাকযোগ্য নয় কারণ এদের আরএফও ভেঙে ফেলার জন্য প্রয়োজনীয় α-GAL উৎসেচক থাকে না। এই অলিগোস্যাকারাইড পরিপাকবিহীন অবস্থায় পাকস্থলী এবং ক্ষুদ্রান্ত্রের ভিতর দিয়ে যায়। বৃহদান্ত্রের ভিতরে এগুলি ব্যাকটিরিয়া দ্বারা গাঁজন হয় যা α-GAL উৎসেচক ধারণ করে এবং ক্ষুদ্র-শিকল ফ্যাটি অ্যাসিড (এসসিএফএ) (এসিটিক, প্রোপায়োনিক, বিউটাইরিক অ্যাসিড) তৈরি করে, পাশাপাশি সাধারণত শিম এবং অন্যান্য শাকসবজি খাওয়ার ফলে পেট ফাঁপার সমস্যা জড়িত। সম্প্রতি জানা গেছে এই এসসিএফএ গ্রহণ শরীরের জন্য অনেক উপকারী। বিনোর মতো পরিপাক সহায়তাক পণ্যে α-GAL থাকে।   রোগের সম্পর্ক  গবেষণায় দেখা গেছে যে স্ট্রেপ্টোকক্কাস নিউমোনিয়া ব্যাকটিরিয়ার সংক্রমণে র‍্যাফিনোজ ব্যবহারের বৈশিষ্ট্যসূচক ক্ষমতা রোগ সৃষ্টির ক্ষেত্রে তাদের ক্ষমতাকে প্রভাবিত করে।   ব্যবহার  চরম ঠান্ডায় সংরক্ষণ পদ্ধতিতে হিমায়িত করার আগে কোষের বিশোধনের জন্য অত্যধিকদৃঢ়তা সরবরাহ করতে র‍্যাফিনোজ ব্যবহার করেছে। র‍্যাফিনোজ বা সুক্রোজ সুক্রালোজের ভিত্তি উপাদান হিসাবে ব্যবহৃত হয়।  র‍্যাফিনোজ আরও যেসকল ক্ষেত্রে ব্যবহৃত হয়:   ত্বকের ময়েশ্চারাইজার এবং মসৃণকারক  প্রিবায়োটিক (এটি ল্যাকটোব্যাসিলি এবং বাইফিডোব্যাকটিরিয়ার বৃদ্ধি বর্ধিত করে)Zartl B, Silberbauer K, Loeppert R, Viernstein H, Praznik W, Mueller M. Fermentation of non-digestible raffinose family oligosaccharides and galactomannans by probiotics. Food Funct. 2018 Mar 1;9(3):1638-1646. doi: 10.1039/c7fo01887h. Epub 2018 Feb 21. PMID 29465  খাদ্য বা পানীয় সংরক্ষণকারী  আরও দেখুন  র‍্যাফিনোজ—র‍্যাফিনোজ আলফা-গ্যালাকটোসিলট্রান্সফেরাজ   আরও পড়ুন    ডি(+)-র‍্যাফিনোজ পেন্টাহাইড্রেট, রাসায়নিক বই  তথ্যসূত্র  বিষয়শ্রেণী:ট্রাইস্যাকারাইড
আড়ংঘাটা রেলওয়ে স্টেশন হল পূর্ব রেলওয়ে অঞ্চলের শিয়ালদহ রেল বিভাগের একটি কলকাতা শহরতলি রেল স্টেশন। এটি পশ্চিমবঙ্গের নদীয়া জেলায় শিয়ালদহ-রানাঘাট মেইন লাইনের রানাঘাট - গেদে শাখায় অবস্থিত।   ইতিহাস  ১৮৬২ সালে ইস্টার্ন বেঙ্গল রেলওয়ের কলকাতা (শিয়ালদহ)- কুষ্টিয়া লাইনটি চালু হয় যা ছিল কলকাতা থেকে উত্তরবঙ্গের মূল রেল যোগাযোগ। তদানীন্তন ইস্টার্ন বেঙ্গল রেলওয়ে অবিভক্ত বাংলায় রেল পরিষেবা প্রদান করত। আড়ংঘাটা রেলওয়ে স্টেশন সহ রানাঘাট-গেদে শাখা লাইনের বৈদ্যুতিকরণ হয় ১৯৯৭-৯৮ সালে।   তথ্যসূত্র   বিষয়শ্রেণী:নদিয়া জেলার রেলওয়ে স্টেশন বিষয়শ্রেণী:শিয়ালদহ রেল বিভাগ বিষয়শ্রেণী:১৮৬২-এ চালু রেলওয়ে স্টেশন বিষয়শ্রেণী:কলকাতা শহরতলি রেল স্টেশন বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন বিষয়শ্রেণী:১৮৬২-এ ভারতে চালু রেলওয়ে স্টেশন
মাউরিসিও মাগালিয়ায়েস প্রাদো (; জন্ম: ২২ জুন ২০০১; মাউরিসিও নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ব্রাজিলের পেশাদার ফুটবল লিগের শীর্ষ স্তর কাম্পেওনাতো ব্রাজিলেইরো সেরিয়ে আ-এর ক্লাব পালমেইরাসের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা ডান পার্শ্বীয় আক্রমণভাগের খেলোয়াড় হিসেবে খেলেন।  প্রারম্ভিক জীবন মাউরিসিও মাগালিয়ায়েস প্রাদো ২০০১ সালের ২২শে জুন তারিখে ব্রাজিলের সাও পাওলোতে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ               বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:সোসিয়েদাদে এস্পোর্তিভা পালমেইরাসের খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে বি-এর খেলোয়াড় বিষয়শ্রেণী:স্পোর্ট ক্লাব ইন্তেরনাসিওনালের খেলোয়াড় বিষয়শ্রেণী:সাও পাওলোর ফুটবলার বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড়
মহাযোগি গোরখনাথ বিমানবন্দর বা গোরখপুর বিমানবন্দর (আইএটিএ: জিওপি, আইসিএও: ভিইজিইজি) ভারতের উত্তরপ্রদেশ রাজ্যের গোরখপুরের একটি বিমানবন্দর।  ভারতীয় বিমানবাহিনীর এয়ার ফোর্স স্টেশনকে ভারতীয় বিমানবন্দর কর্তৃপক্ষ একটি সিভিল এনক্লেভ হিসেবে ব্যবহার করে। শহর থেকে বিমানবন্দরের দূরত্ব ৮ কিমি।  ২০১৭ সালের জুন মাসে নতুন যাত্রী টার্মিনাল ভবন উদ্বোধন করেন উত্তর প্রদেশের মুখ্যমন্ত্রী যোগি আদিত্যনাথ এবং মহামান্য যোগী গোরখনাথের  নামে বিমানবন্দর নামকরণ করা হয়। এটি ছিল প্রথম পর্যায়ের কাজ এবং পরবর্তী পর্যায়ে একটি কনভেয়ার বেল্ট সহ প্রসারিত করা হবে। বিমানবন্দরটি ০.৭১ একর এলাকা জুড়ে রয়েছে।   এই বিমানবন্দর নভেম্বর থেকে ফেব্রুয়ারি পর্যন্ত প্রায়শই শীতকালে কার্যকরী করা যায় না।  গোরখপুর বিমানবন্দরটি লখনোউ, বারাণসী ও এলাহাবাদের পরে উত্তরপ্রদেশ রাজ্যের চতুর্থ ব্যবস্ততম বিমানবন্দর। বিমানবন্দরটি ২০১৭ সাল এপ্রিল মাস থেকে ২০১৮ সালের মার্চ মাস পর্যন্ত ১,০১,৮৬৮ জন যাত্রী পরিবহন করেছে। এই সময়ের মধ্যে বিমানবন্দর থেকে ১,৫০২ টি বিমান অবতরণ ও উড্ডয়ণ করেছে।  অবস্থান পন্তনগর বিমানবন্দরটি উত্তর ভারতয়ের উত্তরপ্রদেশ রাজ্যের গোরখপুর  শহরে নিকটে অবস্থিত। এটি সমুদ্র সমতল থেকে ৬৯ মিটার বা ২৫৯ ফুট উচুতে অবস্থিত। বিমানবন্দরটি অবস্থান করছে ২৬.৪৪ ডিগ্রি উত্তর অক্ষাংশ থেকে ৮৩.২৬ ডিগ্রি পূর্ব দ্রাঘিমার মধ্যে। বিমানবন্দরটি রাজ্যের উত্তর-পূর্ব অংশে উত্তরপ্রদেশ- নেপাল সীমান্ত এলাকাতে অবস্থিত।  সামরিক বিমানবন্দর  মহাযোগি গোরখনাথ বিমানবন্দরটি একটি সামরিক বিমানবন্দর, "২৭ স্কোয়াড্রন আইএএফ" গোর্খপুরে অবস্থিত বিমানবন্দর থেকে কাজ করে। এই স্কোয়াড্রেনের নিয়মিত সামরিক মহড়া রয়েছে, অন্যথায় তারা সক্রিয়ভাবে উদ্ধার অভিযানে অংশ নেয়। গোর্খপুরে সামরিক বিমানবন্দরে অবস্থিত হেলিকপ্টার ইউনিট ১০৫ নং হেলিকপ্টার ইউনিট, আইএএফ  হল ভারতের দ্বিতীয় বৃহত্তম হেলিকপ্টার ইউনিট। অবকাঠামো  center|thumb|300px|গোরখপুর বিমানবন্দরের নতুন টার্মিনাল গোরখনাথ বিমানবন্দরে একটি রানওয়ে রয়েছে যা ১১/২৯ মনোনীত এবং ৪৬ মিটার চওড়া ও ২,৭৪৩ মিটার দীর্ঘ (৯,০০০ ফুট × ১৫০ফুট) । নতুন টার্মিনাল একই সময়ে ১০০ জন যাত্রী ধারণ ক্ষমতা করতে পারে।  এই বিমানবন্দর থেকে গোরখপুর ও দিল্লি রুটে দৈনিক উড়ান পরিষেবা পরিচালিত হয়।  এছাড়া, ২০১২ সালের অক্টোবর মাসে স্পাইসজেট গোরখপুর থেকে দিল্লি ও কলকাতায় দৈনিক উড়ান পরিষেবা চালু করে, কিন্তু স্পাইসজেট ৩ ই অক্টোবর ২০১৭ সাল থেকে কলকাতার উড়ান পরিষেবা বন্ধ করে দেয়।  সিভিল এভিয়েশন মন্ত্রী এবং প্রধানমন্ত্রীর দেওয়া বিবৃতি অনুযায়ী, অন্যান্য বিমানসংস্থা মুম্বাই থেকে গোর্খপুর ও অন্যান্য গন্তব্যে তাদের যাত্রা শুরু করবে।   বিমানসংস্থা এবং গন্তব্যস্থল   তথ্যসূত্র   বহিঃসংযোগ  বিষয়শ্রেণী:ভারতের বিমানবন্দর বিষয়শ্রেণী:ভারতীয় বিমানবাহিনীর ঘাঁটি বিষয়শ্রেণী:উত্তরপ্রদেশের বিমানবন্দর
মাজুলী হচ্ছে আসামের ১২৬ টি বিধানসভা কেন্দ্রের অন্যতম বিধানসভা কেন্দ্র। মাজুলী বিধানসভা কেন্দ্র লখিমপুর লোকসভা কেন্দ্রের অন্তর্গত। এই আসনটি তফসিলি জনজাতির জন্য সংরক্ষিত। আসামের প্রাক্তন মুখ্যমন্ত্রী সর্বানন্দ সোনোয়াল মাজুলী বিধানসভা কেন্দ্রের বিধায়ক ছিলেন। বর্তমানে বিজেপি নেতা ভুবন গাম মাজুলীর বিধায়ক।   বিধানসভার সদস্যদের তালিকা   সাল  নাম দল১৯৬২মালচন্দ্র পেগু১৯৬৭এম. পেগু১৯৭২মালচন্দ্র পেগু ১৯৭৮চকভাল কাগ্যাংগ১৯৮৫পদ্মেশ্বর ডেলি১৯৯১ ১৯৯৬করুণা দত্ত২০০০যোগেশ্বর২০০১রাজীব লোচন পেগু ২০০৬২০১১২০১৬ সর্বানন্দ সোনোয়াল ২০২১ ২০২২ভুবন গাম   তথ্যসূত্র   বিষয়শ্রেণী:আসামের বিধানসভা কেন্দ্র
শেরপুর-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি শেরপুর জেলায় অবস্থিত জাতীয় সংসদের ১৪৩নং আসন। এ আসনের সাবেক  সংসদ সদস্য মো. ছানুয়ার হোসেন ২০২৪ সালের ডামি নির্বাচনে স্বতন্ত্র প্রার্থী হিসেবে জয়লাভ করেন। ৫ই আগস্ট হাসিনার পতনের পর তিনি পলাতক রয়েছেন।  সীমানা শেরপুর-১ আসনটি শেরপুর জেলার শেরপুর সদর উপজেলা নিয়ে গঠিত।  নির্বাচিত সাংসদ নির্বাচন  সদস্য  দল ১৯৮৬ শাহ রফিকুল বারী চৌধুরী জাতীয় পার্টি ১৯৮৮ শাহ রফিকুল বারী চৌধুরী জাতীয় পার্টি ১৯৯১ শাহ রফিকুল বারী চৌধুরী জাতীয় পার্টি ফেব্রুয়ারি ১৯৯৬নজরুল ইসলাম বাংলাদেশ জাতীয়তাবাদী দল জুন ১৯৯৬ আতিউর রহমান আতিক বাংলাদেশ আওয়ামী লীগ ২০০১ আতিউর রহমান আতিক বাংলাদেশ আওয়ামী লীগ ২০০৮ আতিউর রহমান আতিক বাংলাদেশ আওয়ামী লীগ ২০১৪ আতিউর রহমান আতিক বাংলাদেশ আওয়ামী লীগ ২০১৮ আতিউর রহমান আতিক বাংলাদেশ আওয়ামী লীগ২০২৪ছানোয়ার হোসেন ছানুস্বতন্ত্র   নির্বাচন    ২০১০-এর দশকে নির্বাচন    ২০০০-এর দশকে নির্বাচন    ১৯৯০-এর দশকে নির্বাচন    তথ্যসূত্র   বহিঃসংযোগ  প্রথম আলোতে শেরপুর-১  বিষয়শ্রেণী:শেরপুর জেলার জাতীয় সংসদীয় আসন বিষয়শ্রেণী:১৯৮৪-এ বাংলাদেশে প্রতিষ্ঠিত
সান্ত্বনা বরদলৈ () একজন জাতীয় পুরস্কারপ্রাপ্ত অসমীয়া চলচ্চিত্ের নির্মাতা। বৃত্তিতে তিনি একজন শিশুরোগ বিশেষজ্ঞ চিকিৎসক।  জন্ম এবং পরিবার সান্ত্বনা বরদলৈ গুয়াহাটির উজানবাজারে বড়ো হন। তার পিতা রবীন্দ্রলাল বরুয়া একজন বিক্রী বিভাগের কর আধিকারিক ছিলেন। মায়ের নাম বীণাপাণি বরুয়া। পরিবারটির ছয়টি সন্তানের সবাই পড়া-শুনায় পারদর্শী ছিল। গান-নাচে আগ্রহী বরদলৈ সঙ্গীতের প্রাথমিক শিক্ষা নিয়েছিলেন বোন শিখা দত্তের থেকে। স্কুলের দিনে তিনি প্রত্যেক শনিবার-রবিবারে মইনা পারিজাতে অংশ নিতেন। বাড়ির সমীপের কুমার ভাস্কর নাট্য মন্দিরে নাটক উপভোগ করে শৈশবে তার নাটকের প্রতিও আগ্রহ গড়ে উঠেছিল।  কেরিয়ার সান্ত্বনা বরদলৈ গুয়াহাটির একজন জ্যেষ্ঠ শিশুরোগ বিশেষজ্ঞ। ১৯৭১ সালে তিনি চিকিৎসাবিজ্ঞানের চূড়ান্ত শিক্ষা উত্তীর্ণ হয়েছিলেন। বেতার শিল্পী সংগীত-নাটকের পরিবেশেতে বড়ো হওয়া বরদলৈ বোন শিখা দত্তের সাথে আকাশবাণী গুয়াহাটি কেন্দ্রে সঙ্গীত শিল্পীর অডিশনে অংশ নিয়েছিলেন। কিন্তু তিনি নির্বাচিত হননি। মহেন্দ্র বরঠাকুর-এর পরামর্শৈ তিনি নাট শিল্পীর জন্যেও চেষ্টা করে চালে এবং সেখানে নির্বাচিত হল। এইদরে তার বেতার নাট শিল্লীরূপী কেরিয়ার আরম্ভ হল। বরদলৈ রেডিওত প্রচারিত "সুরঙ্গর শেষে", "এজাক জোনাকীর জিলমিল" ইত্যাদি কেবাখনো উল্লেখ্য নাটকত চরিত্র রূপায়ণ করেছিলেন। নীরেন বরুয়া, ধীরু ভূঞা, জীবেশ্বর চক্রবর্তী, নীলু চক্রবর্তী, মীরা দাস, মলয়া গোস্বামী ইত্যাদি প্রখ্যাত বেতার নাট শিল্পীদেরসাথে তিনি সহ-অভিনয় করেছিলেন। চলচ্চিত্র পরিচালনা ১৯৯৬ সালে বরদলৈ তার প্রথম চলচ্চিত্র অদাহ্য নির্মাণ করেন। চলচ্চিত্রটি মামণি রয়সম গোস্বামীর উপন্যাস "দঁতাল হাতীর উঁ খাওয়া হাওদা"র আধারে নির্মাণ করা হয়েছিল। অদাহ্য সেই বছরের অসমীয়া ভাষার শ্রেষ্ঠ চলচ্চিত্রের জাতীয় পুরস্কার লাভ করতে সক্ষম হয়েছিল। চলচ্চিত্রটি কয়েকটি আন্তর্জাতিক চলচ্চিত্র উৎসবে প্রদর্শিত হওয়া ছাড়া ইন্ডিয়ান প্যানোরামাতেও নির্বাচিত হয়েছিল। এই চলচ্চিত্রটির জন্যই ১৯৯৮ সালে পরিচালক সান্ত্বনা বরদলৈ "Silver Peacock" পুরস্কার লাভ করেছিলেন।  সুদীর্ঘ ২০ বছর পরে ২০১৭ সালে বরদলৈয়ের পরিচালনা করা দ্বিতীয় ছবি মাজ রাতি কেতেকী মুক্তি পায়। ২০১৭ সালের অসমীয়া ভাষার শ্রেষ্ঠ আঞ্চলিক চলচ্চিত্রের সম্মান লাভ করা এই চলচ্চিত্রটি জাতীয় প্রেক্ষাপটে ওঠে এবং চলচ্চিত্র সমালোচকের থেকে প্রশংসা কুড়োতে সক্ষম হয়। মাজ রাতি কেতেকীতে মুখ্য চরিত্রটির ভূমিকা রূপায়ন করেছিলেন অভিনেতা আদিল হুসেইন এবং এই চরিত্রটিতে করা অভিনয়ের জন্য হুসেইন জাতীয় চলচ্চিত্র উৎসবে নার্গিস দত্ত পুরস্কার (বিশেষ জুরি পুরস্কার) লাভ করেন। দূরদর্শন ধারাবাহিক "তেজাল ঘোঁরা"  ব্যক্তিগত জীৱন সান্ত্বনা বরদলৈ জয়ন্ত বরদলৈয়ের সাথে বিবাহবন্ধনে আবদ্ধ হন। বিয়ের পর তাঁদের পরিবারটি উজানবাজারে স্থায়ীভাবে থাকতে শুরু করে।  চলচ্চিত্রপঞ্জী  অদাহ্য (১৯৯৬)  মাজ রাতি কেতেকী (২০১৭)  তথ্যসূত্র  বিষয়শ্রেণী:অসমীয়া ব্যক্তি বিষয়শ্রেণী:চিকিৎসক বিষয়শ্রেণী:অসমীয়া ভাষার চলচ্চিত্র পরিচালক বিষয়শ্রেণী:জীবিত ব্যক্তি বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:২০শ শতাব্দীর ভারতীয় চলচ্চিত্র পরিচালক বিষয়শ্রেণী:২১শ শতাব্দীর ভারতীয় চলচ্চিত্র পরিচালক বিষয়শ্রেণী:১৯৭৮-এ জন্ম বিষয়শ্রেণী:২০শ শতাব্দীর ভারতীয় নারী বিষয়শ্রেণী:আসামের অভিনেত্রী
কালুপোল রাজার ভিটা একটি প্রত্নঢিবি বা প্রত্নতাত্ত্বিক স্থাপনা। এটি চুয়াডাঙ্গা জেলার সদর উপজেলার তিতুদহ ইউনিয়নের কালুপোল গ্রামে ১.০৮ একর জমির উপর অবস্থিত। স্থানটি রাজা গন্ধর্ব রায় নামক এক রাজার প্রাসাদ বা ভিটা ছিল। স্থানীয়দের কাছে এটি রাজার ভিটা নামে সুপরিচিত।   আবিষ্কার ও উৎখননের ইতিহাস   ২০১৫-১৬ খ্রিষ্টাব্দে চুয়াডাঙ্গা জেলায় প্রত্নতাত্ত্বিক জরিপ ও প্রত্নতাত্ত্বিক অনুসন্ধান কার্যক্রম পরিচালিত হয়। এই সময় কালুপোল গ্রামের রাজার ভিটা নামে একটি প্রত্নঢিবি আবিষ্কৃত হয়। প্রারম্ভিক অনুসন্ধান কার্যক্রমে ঢিবির নিচে পুরাকীর্তির ধ্বংসাবশেষ পাওয়া যায় এবং প্রতীয়মান হয় এটি সুলতানী আমলের বিলুপ্ত একটি স্থাপনা। প্রত্নতাত্ত্বিক জরিপের সময়কালে ঢিবির শীর্ষে খানজাহান আলীর স্থাপত্য নির্মাণ কাজে ব্যবহার করা ইটের সঙ্গে সাদৃশ্যপূর্ণ কয়েকটি বর্গাকৃতির লাল পোড়া টালি ইট পাওয়া গেছে। ইটের পরিমাপ ও নির্মাণ উপকরণ বিশ্লেষণ থেকে ধারণা করা হয়, ঢিবির পাদদেশে অবস্থিত অনেক বিলুপ্ত পুরাকীর্তির ধ্বংসাবশেষ রয়েছে। এগুলো খানজাহান আলী এর সমসাময়িক অর্থাৎ সুলতানী শাসনামলের বলে অনুমিত।  প্রত্নতাত্ত্বিক গুরুত্ব বিবেচনা করে চিত্রা নদীর তীরে অবস্থিত এই স্থানটির প্রত্নতাত্ত্বিক খনন পরিচালনার সিদ্ধান্ত গৃহীত হয় এবং প্রত্নতত্ত্ব অধিদপ্তরের খুলনা বিভাগীয় কার্যালয়ের ১২ জন কর্মচারীর সমন্বয়ে একটি খনন দল গঠিত হয়। এই খনন দল ২০১৭ সালের এপ্রিল মাসে পরীক্ষামূলক প্রত্নতাত্ত্বিক খনন কার্যক্রম চুয়াডাঙ্গার কালুপোল রাজার ভিটায় পরিচালনা করে। ঐতিহাসিকভাবে গুরুত্বপূর্ণ এসব স্থাপত্যিক অবকাঠামোর ধ্বংসাবশেষসহ বেশকিছু গুরুত্বপূর্ণ বস্তু এই প্রত্নতাত্ত্বিক খননে পাওয়া সম্ভব হয়েছে। পরবর্তীতে আবার ২০১৭-১৮ ও ২০১৮-১৯ খ্রিষ্টাব্দেও প্রত্নতাত্ত্বিক খনন কার্যক্রম পরিচালিত হয়। এই প্রত্নতাত্ত্বিক খনন কার্যক্রমে দুইটি নির্মাণ পর্বের ঐতিহাসিক স্থাপত্যশৈলীর ধ্বংসাবশেষের সন্ধান পাওয়া সম্ভব হয়। তাদের মধ্যে কতগুলো- কর্ণার, সংযোগ দেয়াল, ইমারতের দেয়াল প্রভৃতি। এইসকল প্রত্নবস্তু ও স্থাপত্যের সাথে শহর খলিফাতাবাদ এবং শহর মুহাম্মাদাবাদ এর প্রত্নবস্তুগুলোর সাথে সাদৃশ্য রয়েছে।   প্রাপ্ত প্রত্ননিদর্শন   কালুপোল রাজার ভিটা থেকে অনেক গুরুত্বপূর্ণ প্রত্নবস্তুর সন্ধান পাওয়া গেছে। প্রাপ্ত প্রত্নবস্তুর মধ্যে রয়েছে- ফুল লতাপাতার নকশাঙ্কিত পোড়ামাটির ইট, স্বল্প মূল্যবান পাথরের পুঁতি, লৌহ নির্মিত বস্তু, পোড়ামাটির বল, পোড়ামাটির চুড়ির ভাঙ্গা অংশ, পোড়ামাটির খেলনা, পোড়ামাটির গুটিকা, হরিণের শিং প্রভৃতি। এছাড়াও বিভিন্ন ধরনের মৃৎপাত্র ও আবিষ্কৃত হয়েছে। এদের মধ্যে রয়েছে- লালচে রঙের বদনার নল, নীল গ্লেইজড ওয়্যার, লালচে রঙের তৈল প্রদীপ, সাধারণ মানের ঘট, পানি খাওয়ার পাত্র, থালা, বাটি, হাড়ি কড়াই, ঢাকনা, কলস প্রভৃতি। এছাড়াও বেশকিছু প্রত্নতাত্ত্বিক নিদর্শনের সন্ধান পাওয়া গিয়েছে। এইগুলো প্রাক-মুসলিম পর্বের প্রত্নতাত্ত্বিক নিদর্শন হতে পারে।  পরিচালনা  এটি বাংলাদেশ প্রত্নতত্ত্ব অধিদপ্তর এর তালিকাভুক্ত প্রত্নতাত্ত্বিক স্থান হওয়ায় এটি প্রত্নতত্ত্ব অধিদপ্তর কর্তৃক পরিচালিত হয়ে থাকে।   জাদুঘর   এখানে একটি জাদুঘর আছে। একজন ব্যক্তি এটির রক্ষণাবেক্ষণ করেন। বর্তমানে এই জাদুঘরের অবস্থা শোচনীয়।   আরও দেখুন  কার্পাসডাঙ্গা নীলকুঠি আটচালা ঘর বাংলাদেশের প্রত্নতাত্ত্বিক স্থানের তালিকা   টীকা    তথ্যসূত্র   বিষয়শ্রেণী:চুয়াডাঙ্গা জেলার প্রত্নতাত্ত্বিক স্থাপনা বিষয়শ্রেণী:চুয়াডাঙ্গা জেলার দর্শনীয় স্থান
করুণা ঘোষ ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী।   রাজনৈতিক জীবন  করুণা ঘোষ ১৯৪২ সালে 'ভারত ছাড়ো' আন্দোলনে যোগ দিয়েছিলেন এবং এর ফলে গ্রেপ্তার হন। তিনি নিরাপত্তারূপে প্রেসিডেন্সি জেলে বন্দী ছিলেন ।   তথ্যসূত্র   বিষয়শ্রেণী:পশ্চিমবঙ্গের বিপ্লবী বিষয়শ্রেণী:ভারতীয় বিপ্লবী বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:বাঙালি বিপ্লবী বিষয়শ্রেণী:ভারতীয় নারী স্বাধীনতা কর্মী বিষয়শ্রেণী:নারী বিপ্লবী বিষয়শ্রেণী:ভারতীয় স্বাধীনতা কর্মী
ডেনিস সিডনি ভায়োলেট (সেপ্টেম্বর ২০, ১৯৩৩ ম্যানচেস্টার – মার্চ ৬, ১৯৯৯) ছিলেন একজন ইংরেজ ফুটবল খেলোয়াড়। তিনি ১৯৪৯ সালের ১ সেপ্টেম্বর ম্যানচেস্টার ইউনাইটেডে যোগ দেন। ১৯৫৩ সালের ১১ এপ্রিল তিনি ম্যানচেস্টার ইউনাইটেড ক্লাবের হয়ে প্রতিদ্বন্দ্ব্বী নিউকাসল ইউনাইটেডের বিপক্ষে প্রথম মাঠে নামেন।  থাম্ব|শেষ ম্যাচ  ১৯৫০ দশকের ম্যাট বাজবির বাজবি বেইবসের একজন সদস্য ছিলেন। তিনি মূলত একজন স্ট্রাইকার। তিনি মিউনিখ বিমান দুর্ঘটনা থেকে বেঁচে যান। ১৯৫৬-৫৭ মৌসুমের লিগ জেতায় ভায়োলেটের বড় অবদান ছিল।  বিষয়শ্রেণী:ইংরেজ পুরুষ ফুটবলার বিষয়শ্রেণী:ইংরেজ ফুটবল ম্যানেজার বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড় বিষয়শ্রেণী:বিমান দুর্ঘটনা থেকে বেঁচে যাওয়া ব্যক্তি বিষয়শ্রেণী:১৯৩৩-এ জন্ম বিষয়শ্রেণী:১৯৯৯-এ মৃত্যু বিষয়শ্রেণী:স্টোক সিটি ফুটবল ক্লাবের খেলোয়াড় বিষয়শ্রেণী:উইটন অ্যালবিয়ন ফুটবল ক্লাবের খেলোয়াড় বিষয়শ্রেণী:মার্কিন যুক্তরাষ্ট্রে প্রবাসী ফুটবলার বিষয়শ্রেণী:ইংল্যান্ডের আন্তর্জাতিক ফুটবলার বিষয়শ্রেণী:ম্যানচেস্টারের ফুটবলার বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ বিষয়শ্রেণী:ইংরেজ প্রবাসী পুরুষ ফুটবলার
লেজি গার্ল জব হল একটি সহজ, সাধারণত হোয়াইট-কলার, ভাল বেতনের চাকরি যেখানে একজন কর্মচারী শান্তভাবে পদত্যাগ করতে পারে।   শব্দটি ২০২৩ সালে গ্যাব্রিয়েল বিচারক দ্বারা তৈরি করা হয়েছিল, যা ইনস্টাগ্রামে "অ্যান্টিওয়ার্কগার্লবস" নামেও পরিচিত, হুটসি সংস্কৃতি, মহান পদত্যাগ, এবং শ্রমিক শোষণের প্রতিক্রিয়া হিসাবে। যদিও প্রবণতাটি নারী কেন্দ্রিক, তিনি বলেন, পুরুষদেরও লেজি গার্ল জব থাকতে পারে। বিচারক ব্যাখ্যা করেছেন যে শব্দটি "বিষাক্ত কর্মক্ষেত্রের প্রত্যাশা" সম্পর্কে সচেতনতা বাড়ানোর জন্য একটি বিপণন কৌশল ছিল এবং অলসতা উদযাপনের বিষয়ে নয়।   পটভূমি  "লেজি গার্ল জবস" শব্দটি হল কোভিড-১৯ মহামারি -যুগের উন্নয়ন বিরোধী দর্শনের একটি পণ্য।  লেজি গার্ল জব এর সমর্থকদের দ্বারা সাধারণত ব্যবহৃত বাক্যাংশ এবং পদগুলি, যেমন "অ্যাক্ট ইওর ওয়েজ"  এবং "বার্নআউট"  মহামারির পরবর্তী পর্যায়ে জনপ্রিয়তা বৃদ্ধি পায়। "আই ডন্ট ড্রিম অব লেবার" আন্দোলনের মতো, লেজি গার্ল জব এর উকিলরা ব্যক্তিগত জীবন থেকে কাজকে আলাদা করার উপর জোর দেয়। প্রবণতাটি এখনও কর্মক্ষেত্রে অংশগ্রহণকে উত্সাহিত করে, বাড়িতে থাকার বিপরীতে, যা ২০২২ সালের শেষের দিকে জনপ্রিয়তা বৃদ্ধি পেয়েছিল।    তথ্যসূত্র   বিষয়শ্রেণী:মার্কিন অপশব্দ বিষয়শ্রেণী:কাজ বিষয়শ্রেণী:শ্রম বিষয়শ্রেণী:২০২৩-এর নতুন শব্দ
হাসমত ( – ১০ নভেম্বর ২০০৩) একজন বাংলাদেশি চলচ্চিত্র অভিনেতা ও পরিচালক ছিলেন। তিনি কৌতুক চরিত্রে অভিনয়ের জন্য পরিচিত ছিলেন। তিনি হাবা হাসমত নামে পরিচিত ছিলেন।  জীবনী হাসমত শতাধিক চলচ্চিত্রে অভিনয় করেছেন। তিনি নীল আকাশের নিচে, অবুঝ মন, রংবাজ, আলোর মিছিল, হাবা হাসমত ও নতুন বউ এর মত চলচ্চিত্রে অভিনয় করেছেন। চলচ্চিত্রে অভিনয়ের পাশাপাশি তিনি চলচ্চিত্র পরিচালনার সাথেও যুক্ত ছিলেন। হাসমত ২০০৩ সালের ১০ নভেম্বর ৭২ বছর বয়সে মৃত্যুবরণ করেন।  নির্বাচিত চলচ্চিত্র তালিকা অভিনেতা  নীল আকাশের নিচে (১৯৬৯)  অবুঝ মন  রংবাজ  আলোর মিছিল  হাবা হাসমত  নতুন বউ  পরিচালক  স্বপ্ন দিয়ে ঘেরা  এখনো আকাশ নীল  হাবা হাসমত  মধুমিতা  তথ্যসূত্র  বহিঃসংযোগ  বিষয়শ্রেণী:১৯৩০-এর দশকে জন্ম বিষয়শ্রেণী:২০০৩-এ মৃত্যু বিষয়শ্রেণী:বাংলাদেশী চলচ্চিত্র অভিনেতা বিষয়শ্রেণী:বাংলাদেশী চলচ্চিত্র পরিচালক